《乘月登楼》
宋代·林希逸

铁骑围何急，登楼却自由。一轮秋夜月，百尺岳阳楼。

老将凭栏怒，嫦娥为我留。功成长啸后，人在古城头。

羽扇荣差可，胡床庾浪游。千年髯孰似，笛里梦并州。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。